גיא המאירי

גיא המאירי (נולד ב-11 ביוני 1976) הוא יזם ומפיק טלוויזיה ישראלי. המייסד והמנכ"ל, בשותפות, של חברת ההפקות "אבוט המאירי", אשר נמכרה לתאגיד התקשורת "פרימנטל מדיה". נולד בנתניה, וכשהיה בן ארבע עבר עם משפחתו לתל אביב, שם גדל. שירת בצה"ל כמדריך כושר קרבי ולאחר שירותו הצבאי התגלה על ידי סוכן הדוגמנות רפי עגיב, והחל לעסוק בדוגמנות. בתחילת דרכו כיכב בקמפיינים פרסומיים של "מי עדן", "המשביר לצרכן", "פול אנד בר", "גיבור סברינה" ו"קבוצת סקאל". בהמשך עבר לאיטליה והשתתף, בין השאר, בקמפיין "ארמאני קולקציונה", קו הביגוד האלגנטי של המותג "ג'ורג'ו ארמאני" ובקמפיין של "אימפוריו ארמני" אף הוא של המותג, כמו גם בתצוגות בינלאומיות נוספות. במקביל לקריירת הדוגמנות, למד לתואר ראשון במינהל עסקים ומימון במרכז הבינתחומי הרצליה, ופתח בר-מסעדה בשם "ברברלה" בהרצליה פיתוח. בשנת 2003 מונה למנכ"ל סוכנות הדוגמנות "לוק". בשנת 2004, ייסד, יחד עם היזמים ואנשי העסקים מוטי רייף ואיתן אבוט, חברת הפקות בשם "אבוט-רייף המאירי". רייף ואבוט הם מפיקי טלוויזיה ואירועים מנוסים, שהיו שותפים קודם בחברת ההפקה "מימד מוטי רייף", יחד עם אולפני מימד. ההצלחה הגדולה הראשונה של החברה הייתה הפקת תוכנית המציאות הישרדות שיצרה מספר פעמים רייטינג שיא בערוץ 2. הפקת העונה הראשונה בעלות של 5 מיליון דולר נערכה במהלך קיץ 2007. פרקי הסדרה צולמו במשך 52 יום ברפובליקה הדומיניקנית, שכ-80 אנשי צוות ישראלים טסו לצילומים, בהם גם צוות רפואי ופסיכולוג. הצלחות נוספות של החברה היו: הפקת הגרסה הישראלי של תוכניות המציאות היפה והחנון והרווק, הפקת תוכנית המציאות TLV - עושים את תל אביב, על פי פורמט מקורי שפיחתה החברה, שבמהלך פסטיבל הטלוויזיה MIPTV, ב-2011, נמכר הפורמט שלה להפקה בגרמניה, ספרד, פורטוגל, הולנד, פולין וצרפת. יצירת שעשועון האינטראקטיבי "קן הקוקיה" בשיתוף חברת סלקום, שנמכר להפקה בארצות הברית. בשנת 2008 נכלל המאירי ברשימת הצעירים המבטיחים של ישראל של המגזין TheMarker. בשנת 2011 מכר מוטי רייף את חלקו בחברה לאיתן אבוט וגיא המאירי, והחברה שינתה את שמה ל"אבוט המאירי". בשנת 2016 נרכשו 51% ממניות "אבוט המאירי" על ידי חברת ההפקות והתוכן "פרימנטל מדיה". באפריל 2021 הושלמה רכישת 100% מהחברה על ידי "פרימנטל מדיה". במסגרת חברת ההפקות שלו, המאירי הוביל והיה שותף להפקות תוכן רבות, מהגדולות והמוכרות בטלוויזיה בישראל. מבחר מההפקות בהן לקח חלק: סדרות דרמה – "שטיסל" (2013–2021), "מנגן ושר" (2021), "שבאבניקים"(עונה שנייה 2021), "המנצח" (2018), "הנספח" (2019), "הפסיכולוגית" (2018), "2.3 בשבוע" (2011), "משפחה טובה" (2014–2015), "כיפת ברזל" (2017). תוכניות מציאות – "הישרדות" (2008–2021), "זוג מנצח VIP" (2021–2014), "אהבה חדשה" (2020-רץ), "אקס פקטור" (2013–2021), "גוט טאלנט ישראל" (2018–2019) "המרוץ למיליון" (העונה הרביעית – 2014), "הרווק" (2009–2013), "היפה והחנון" (2014–2018), "דייט בחשכה" (2012), "דה פור" (2018), "המשימה: אמזונס" (2016), "הדור הבא 24/7" (2011). דוקו ריאליטי – "מהפכה במטבח" (העונה הרביעית – 2009), "פרויקט הלהקה" (2013–2014), "איט גירלז" (2013–2018), "טריני וסוזנה עושות את ישראל" (2011–2015), "TLV - עושים את תל אביב" (2010–2014), "אהבה עיוורת", "ריסטרט", "Swagger". שעשועונים – "הטוב מכולם" (2020-רץ), "הקו האדום" (2018), "קן הקוקייה" (2018) "קופה משותפת" (2018). סרטים – "בננות" (2013). המאירי ניהל מערכות יחסים מתוקשרות עם בר רפאלי ומיה דגן. בשנת 2011 התחתן עם ענת ארבל, בתו של שדר הטלוויזיה יורם ארבל. גיא המאירי, במיזם "אישים" לתיעוד היצירה הישראלית יעל ולצר, גיא המאירי: "עולם הריאלטי הוא עולם של הרבה כסף, אך יש בו הרבה סיכונים ומהמורות שאפשר ליפול בהם", באתר TheMarker‏, 13 בדצמבר 2007 דפנה יודוביץ', ‏גיא המאירי ל"פירמה": "'הישרדות' נתנה לי ביטחון לעשות דברים חדשים", באתר גלובס, 21 בינואר 2010 גיא המאירי, במיזם "אישים" לתיעוד היצירה הישראלית גיא המאירי, במסד הנתונים הקולנועיים IMDb (באנגלית) אביבית חזקיה, גיא יוצא אל הלילה, באתר nrg‏, 12 במאי 2002 אביבה קרול, ‏גיא המאירי - מנכ"ל לוק, באתר גלובס, 21 בדצמבר 2003 רוני קורן-דינר, מוטי רייף מחדש פעילות בישראל; מקים חברת הפקת טלוויזיה ואירועים, באתר TheMarker‏, 27 ביולי 2004 רוני קורן-דינר, איתן אבוט ינהל בפועל את "מימד מוטי רייפ", באתר TheMarker‏, 15 ביולי 2003 הארץ, מטפסים לגמר: רייטינג שיא ל"הישרדות", באתר TheMarker‏, 7 באפריל 2008 לי-אור אברבך, ‏גמר "הישרדות" שבר שיא רייטינג בערוץ 2 - 38.7%, באתר גלובס, 6 במרץ 2016 יעל ולצר, "הישרדות" תעלה בשבת הקרובה בהשקעה של 5 מיליון דולר, באתר הארץ, 11 בדצמבר 2007 אופיר בר-זהר, ערוץ 10 יפיק את סדרת הריאליטי "הרווק" בהשקעה של מיליוני שקלים, באתר TheMarker‏, 16 בספטמבר 2009 אופיר בר-זהר, יוצרי TLV: "לא חיפשנו אנשים קצת טיפשים; המשתתפים בסדרה אינם חסרי אינטיליגנציה", באתר TheMarker‏, 7 בספטמבר 2010 גילי איזיקוביץ, הפורמט של "TLV עושים את תל אביב" נמכר לשידור בשש מדינות באירופה, באתר הארץ, 5 ביולי 2011 איילה צורף, סלקום: "נייצר עד 4 הפקות מקור השנה", באתר TheMarker‏, 14 בינואר 2010 לי-אור אברבך, ‏"קן הקוקיה" של אבוט-רייפ-המאירי וסלקום נמכרה ל-Electus, באתר גלובס, 3 בפברואר 2010 TheMarker digital, 40/40 הצעירים המבטיחים של מגזין TheMarker - היצירתיים, באתר TheMarker‏, 10 בספטמבר 2008 מוטי רייף מקים בית הפקה בשיתוף קבוצת פרומרקט, באתר כלכליסט, 24 בינואר 2012 נתי טוקר, ענקית ההפקות פרימנטל רכשה 51% בחברת ההפקות אבוט המאירי, באתר TheMarker‏, 21 בינואר 2016 מיה מנע, MIPTV: Fremantle Takes Full Control of ‘Shtisel’ Producer Abot Hameiri, באתר IMDb‏, 12 באפריל 2021 (אנגלית) דנה קסלר, לכבוד יום הולדתה ה-30: קבלו את המילון המלא לבר רפאלי, באתר מעריב אונליין, 5 ביוני 2015 לילה אודינייב‏, מיה וגיא נפרדים, באתר וואלה, 25 באפריל 2010 רן בוקר, הפקת חייו: גיא המאירי התחתן, באתר ynet, 1 באוקטובר 2011